《发齐安偶成 其一》
明代·瞿汝稷

匣我龙唇琴，勿复奏流徵。要眇谐宿襟，不入郢人耳。

念此中徘徊，抑按从下里。[口聊}嘈聚樵牧，众惬心自鄙。

回轸谢群听，拂弦返吾始。河鱼云际鹤，旷世尚知己。

作者简介：瞿汝稷，（1548—1610）字元立，号那罗窟学人，幻寄道人、槃谈等，南直隶苏州府常熟（今属江苏）人。瞿景淳之子。以父荫受职，三迁至刑部主事，出知辰州府，任职长芦盐运使，累官至太仆少卿。幼秉奇慧，博览强记，宿通内外典。万历三十年（1602），撮汇历代禅宿法语为《指月录》三十卷，盛行于世。康熙十八年（1679），有聂先者，编续《指月录》二十卷以接踵其书。瞿汝稷另著有《石经大学质疑》、《兵略纂要》、《瞿冏卿集》等。